Dom Campistron

Dom Campistron (Aldude, Nafarroa Beherea, 1994) euskal ilustratzaile grafiko eta marrazkilari feminista lesbiana da.

Ibilbidea 
Campistron Alduden jaio eta bizi da. Ilustratzaile izateko prestakuntza bidean Parisen eta Glasgown (Eskozia) bizi izan da. 2021. urtean hitzez nahiz marrazkiz osatua den ‘Bekatorosak’ liburu grafikoa argitaratu du. Bertan zazpi maitasun eta borroka istorioren lekukotza eta aitortza bildu ditu homofobiaren aurkako aldarri den liburu honetan. Horretarako 2019ko udan Nafarroa Behereko hainbat herri txikitako zazpi lagun elkarrizketatu zituen. Liburura ekarri ditu haien borrokak, bakartasunaren mina eta bizi izan dituzten eraso homofoboak, baita beren maitasun istorioak, elkartasun eta itxaropenak ere. Liburuan behe-nafarreraren eta euskara batuaren arteko uztarketa-lana nabari da. Senide batek Domi eta haren neska-lagunari buruz hizketan «bekatorosa batzuk sartu dira etxean» esan omen zuen eta hortik dator obraren izenburua.Nolako liburuak sortzen ditugun, nolako argazkiak, nolako artea... arma bat izan daitezke homofobiaren eta beste hainbat gauzen kontra borrokatzeko. (Dom Campistron)

Argitalpenak 

 Bekatorosak (Elkar, 2021)
 Aske izan koloretan (STEILAS, 2022)

Dokumentalak 

 Loreak belaunetan. Kulturaren zazpi ahots gazte. (Amagoia Gurrutxaga, 2022)

Erreferentziak

Kanpo estekak 

 Dom Campistron, “Bekatorosak” liburua aurkezten. (Bideoa, 2021)

Euskal Herriko feministak
Euskal Herriko ilustratzaileak
Emakume ilustratzaileak
Lesbianak
LGBT ekintzaileak
Euskal Herriko LGBT pertsonak